Tarbija huvi mahetoidu vastu suureneb järkuvalt, aga kohalike mahetoodete valik pole turul veel kuigi mitmekesine, kuid see laieneb iga aastaga. Mahetooted jõuavad ostjateni peamiselt otsemüügi (k.a. messid ja laadad) ja ökopoodide kaudu ning 2009.a laienes aktiivelt ka jaemüügivõrgustik ning alguse said mitmed uued toiduringid, kus pakutakse ka mahetooteid. Suured kaubandusketid võtsid kodumaiseid  mahetooteid oma sortimenti varasemaga võrreldes juurde, kuid enamasti võib kohata välismaist ökotoitu.  Turustamise peamisteks probleemideks on mahetoodangu väikesed kogused, hoiustamistingimused ja hajus paiknemine üle Eesti, mis takistavad müüki suurtesse kaubanduskettidesse. Samuti on kaubanduskettide lepingutingimused sageli väiketootja jaoks üsna karmid. Tootjatele on probleemiks ka teabe vähesus sobilike pakendite, nõuete, siltide ja märgistuse kohta.